Nuvèmmiru 2013

Sicilia e cuntinenti
19 di nuvèmmiru
Cagliari: Lu maluttempu e l'allagamenti fìciru 18 morti e causaru gravi danni ntî diversi cità custeri dâ Sardegna.

11 di nuvèmmiru
dâ steppa dû Kazakistan: L'astrunauta sicilianu Luca Parmitanu, doppu diversi misi passati ntô spazziu atterra ô Kazakistan cô modulu di scinnuta dâ Soyuz.

Munnu
24 di nuvèmmiru
Ginevra: L'Iran e li puntenzi dû gruppu 5+1, veni a diri USA, Russia, Cina, Francia, Gran Britagna e Girmania truvaru na soluzzioni ô cunzinziusu supra l'arricchimentu di l'uraniu iranianu. Lu limiti di arrichimentu è fissatu accamarora a 5% e ussirvaturi ntirnazziunali ponnu visitari li siti iraniani. Secunnu Obama st'accordu avissi a renniri cchu stabbili tuttu lu Mediu Orienti.

21 di nuvèmmiru
Tokyu: Ô làricu dâ costa giappunisa nascìu dô mari nu vulcanu novu.

10 di nuvèmmiru
Manila: Lu bilanciu dû tifuni tropicali Haiyan puru siddu è ancora ncertu è assai pisanti. Cità sani foru jittati n terra e si parra di 10000 morti.

4 di nuvèmmiru
Mònacu di Baviera: Ntî n'apparamentu mudestu di nu uttantinu fu scupertu nu trisoru di òpiri d'arti tra cui quatri di Matisse, Picassu, Chagall. Li cchiossai di 1400 òpiri ritruvati, custituisciunu lu trisoru di Hitler, ca Hitler addichiarava rapprisintari l'arti diggèniri. L'uttantinu ca abbitava ntî l'appartamentu è figghiu di lu cullizziunista ca cullabburava cô Fuhrer.